OpenLLM-France/wikimedia huggingface dataset:
# Jean Nicolas Pierre Hachette

Jean Nicolas Pierre Hachette (1769-1834), fou un matemàtic francès.

## Vida

Hachette es va graduar a la universitat de Reims el 1787. Després de fer uns cursos a l'École Royale du Génie de la seva ciutat natal, on va ser deixeble de Monge, el 1792 és nomenat professor d'hidrografia a Cotlliure i el 1794 es trasllada a París com un dels fundadors de l'École polytechnique.
Des de 1799 serà un dels líders organitzadors de l'escola fins que el 1816 serà forçat a dimitir per les seves idees republicanes. En aquests temps va ser editor del Journal de l'École polytechnique i va promoure un butlletí per a la informació i el intercanvi d'idees: Correspondence sur l'École polytechnique.
Del seu matrimoni amb Jeanne Maugras el 1810, va tenir un fill, que esdevindria enginyer en cap del ministeri d'obres públiques, i una filla que es casaria amb el químic Jacques-Joseph Ebelmen.

## Obra

L'obra d'Hachette es desenvolupa en tres camps: la geometria, la mecànica pura i aplicada i la física.
En el primer, cal ressenyar que va ser ell l'editor de la Geométrie descriptive de Monge (1799).
En el camp de la mecànica és destacable el seu Traité élémentaire des machines (1811) que tindrà forta influència i es reeditarà nombroses vegades.

## Referències

* ↑ Hager, pàgina 963.
* 1 2 3 Taton, Dictionary of scientific biography.
* ↑ Lesch, pàgina 106.
* ↑ Dupont, pàgina 3.

## Bibliografia

* Dupont, Jean-Yves «Le cours de Machines de l'Ecole polytechnique, de sa création jusqu’en 1850» (en (francès)). Bulletin de la Sabix, Vol. 25, 2000, pàg. 20-34. ISSN: 2114-2130.
* Hager, Willi. Hydraulicians in Europe 1800-2000, Volum 2 (en (anglès)). CRC Press, 2009. ISBN 978-1-4665-5498-6.
* Lesch, John E. «Systematics and geometrical spirit». A: Tore Frängsmyr, J. L. Heilbron, Robin E. Rider (eds). The Quantifying Spirit in the 18th Century (en (anglès)). University of California Press, 1990. ISBN 0-520-07022-4.

## Enllaços externs

* O'Connor, John J.; Robertson, Edmund F. «Jean Nicolas Pierre Hachette» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Taton, René. «Hachette, Jean Nicolas Pierre». Complete Dictionary of Scientific Biography, 2008. [Consulta: 21 febrer 2016].
# FPT

FPT té els següents significats:
* Fundació Pere Tarrés, entitat sense ànim de lucre per al foment de l'educació i el lleure infantil i juvenil
* Federació Portuguesa de Tennis, màxim òrgan rector del tennis a Portugal
* FPT Industrial (de l'acrònim en anglès de Fiat Powertrain Technologies), empresa italiana fabricant de motors, filial de Fiat
* FPT Corporation (de l'acrònim en anglès de Financing and Promoting Technology), companyia de tecnologia de la informació del Vietnam
* FPT University (de l'acrònim anterior), universitat privada del Vietnam
* Fútbol para todos, programa de televisió de futbol en obert finançat per govern a l'Argentina
* Fake Plastic Trees, cançó del grup Radiohead del Regne Unit
* Terminació perfecta forçada (del seu nom en anglès Forced Perfect Termination), tipus de terminació elèctrica d'una línia de transmissió
* Female Pipe Thread, tipus de rosca per a tubs definida per la norma National Pipe Thread dels Estats Units
* Problema FPT (de l'acrònim en anglès Fixed Parameter Tractable), tipus de problema de decisió en teoria de la complexitat computacional
* FPT també és el codi de l'UCI del Vacansoleil-DCM, equip ciclista històric dels Països Baixos
* Fpt també és l'abreviatura de la fraipontita, mineral de la classe dels silicats
# Saint-Vallier (Saona i Loira)

Saint-Vallier és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 9.112 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 1790 - 1816 | Claude Beaubernard | | |
| 1816 - 1820 | Lazare Renaud | | |
| 1820 - 1821 | Jean Dauphin | | |
| 1821 - 1848 | Claude Langeron | | |
| 1848 - 1852 | Philibert Langeron | | |
| 1852 - 1860 | Philibert Trahand | | |
| 1860 - 1868 | Jean-François Bouillin | | |
| 1868 - 1871 | Claude Billebaud | | |
| 1871 - 1878 | Jules Chagot | | |
| 1878 - 1888 | Jean Baptiste Philippon | | |
| 1888 - 1901 | François L de Gournay | | |
| 1901 - 1908 | François Gillardot | | |
| 1908 - 1912 | Benoît Vachez | | |
| 1912 - 1924 | Claude Cothenet | | |
| 1924 - 1935 | Lazare Lhenry | | |
| 1935 - 1942 | Marius Mourlevat | | |
| 1942 - 1944 | Philippe Lesbille | | |
| 1944 - 1945 | Joanny Chofflet | | |
| 1945 - 1947 | Pierre Sandon | | |
| 1947 - març 1971 | Jean-Marie Chalot | | |
| març 1971 - 2000 | Marcel Bouteloup | PCF | |
| 2000 - en curs | Alain Philibert | PCF | Conseller general del Cantó de Montceau-les-Mines-Sud des de 2001 |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 10.085 | 10.370 | 10.259 | 10.147 | 9.997 | 9.541 | 9.112 |
| A partir de 1990: Població sense dobles comptes |||||||

## Agermanaments

* Rybnik
* Wallerfangen
* Umbertide
# Màlaga (vi)

Màlaga és una varietat de vi generós amb denominació d'origen produït a la província de Màlaga. La denominació d'origen màlaga va ser creada el 1932 i empara vins dolços elaborats principalment amb raïms moscatell i pedro ximenes, cultivats a les muntanyes de Màlaga, la Ajarquía, la Costa del Sol Occidental, la comarca d'Antequera, la Serrania de Ronda i els municipis cordovesos de Benamejí i Palenciana.
La superfície en producció és d'unes 1.000 ha a una alçada mitjana de 600 m. El mateix consell regulador també regula les denominacions d'origen Pasas de Málaga i Sierras de Málaga. La denominació d'origen Màlaga va obtenir el seu registre davant de la Unió Europea el 13 de juny de 1986 i també disposa de registre davant de l'Organització Mundial de la Propietat Intel·lectual.
D'acord amb el seu contingut en sucre, els vins es poden denominar: dolços, semidolços, semisecs i secs. Dins la categoria dolça destaca el vi dolç natural obtingut de mosts procedents de les varietats pedro ximenes i/o moscatell amb una riquesa natural inicial mínima de sucres de 212 grams per litre, i amb un grau alcohòlic no inferior a 7% vol., procedent de la fermentació d'aquests mosts. La zona d'elaboració, envelliment i criança coincideix amb la zona de producció.

## Referències

* ↑ Lillo, Ignacio. «Un siglo de vinos de Málaga con marca propia» (en castellà), 11-02-2024. [Consulta: 3 juliol 2024].
* ↑ «eAmbrosia - Málaga». ec.europa.eu. [Consulta: 28 març 2024].
* ↑ «Denominación de Origen Protegida "Málaga"» (en castellà). www.mapa.gob.es. [Consulta: 28 març 2024].
* ↑ «Lisbon Express - (AO 1188) Málaga». lisbon-express.wipo.int. [Consulta: 28 març 2024].
# Pentoxifil·lina

La pentoxifil·lina és un derivat de la xantina usat en la mitigació de la claudicació intermitent en individus amb malaltia vascular perifèrica.
A Espanya es presenta com a EFG i amb els noms comercials de Elorgan, Hemovas i Nelorpin.
És un inhibidor de la fosfodiesterasa. Actua disminuint la viscositat sanguínia, millorant la flexibilitat dels eritròcits, i augmentant el flux de la microcirculació i la concentració d'oxigen en els teixits. L'efecte seria moderat i cal valorar individualment (si resulta eficaç en un determinat pacient).

## Referències

* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2014.
* ↑ Kareem Salhiyyah, Eshan Senanayake, Mohammed Abdel-Hadi, Andrew Booth, Jonathan A Michaels «Pentoxifylline for intermittent claudication». The Cochrane Library, gener 2012. DOI: 10.1002/14651858.CD005262.pub2.
# El Poliol i peces del Tec

El Poliol i peces del Tec és una zona humida formada per un conjunt de prats, pastures i cultius abandonats associats a la Mugueta, antic traçat del riu Muga. Es localitzen al municipi de Castelló d'Empúries i ocupen una superfície de 34,58 Ha.
La vegetació d'aquest espai és formada sobretot per prats de dall, salicornars, canyissars i poblaments de jonques (Scirpus spp.), d'aigües salabroses, així com per conreus herbacis i cultius abandonats.
Hi és present l'hàbitat d'interès comunitari 6510 Prats de dall de terra baixa i de la muntanya mitjana (Arrhenatherion). Sovint l'hàbitat de prat està ocupat per poblacions importants de Cortaderia selloana, de difícil eliminació.
Pel que fa a la fauna, es tracta d'un espai d'interès sobretot per la seva diversitat en lepidòpters.
L'espai rep un forta pressió humana per la proximitat a Empuriabrava. Un altre dels factors que afecten negativament l'espai és la presència de drenatges i la mala qualitat de les aigües de la Mugueta.
El Poliol i peces del Tec presenten diverses figures de protecció. Forma part del Parc Natural dels Aiguamolls de l'Empordà i s'inclouen també dins l'espai del PEIN i la Xarxa Natura 2000 ES0000019 Aiguamolls de l'Empordà. Es troben també dins la Reserva Natural Integral I del Aiguamolls de l'Empordà, Els Estanys

## Referències

* 1 2 3 4 5 6 «El Poliol i peces del Tec». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 20 juliol 2014].
# Jean Nicot

Jean Nicot (Nimes, 1530-1600) fou ambaixador francès a Lisboa des de 1559 a 1561.
Va introduir el tabac en la cort francesa en 1560, on va adquirir força popularitat i el van anomenar l'herbe à Nicot ("l'herba d'en Nicot"). La planta del tabac nicotiana, usada també com una planta de jardí, li deu el seu nom, així també com l'alcaloide conegut com a nicotina.
# FRC

FRC té els següents significats:
* Front Regionalista Cors, partit polític històric de Còrsega
* Fundació Rafael Campalans, fundació per a la promoció dels estudis sobre la socialdemocràcia
* Federació per a la recerca sobre el cervell, associació francesa d'entitats dedicades a les malalties neurològiques
* Fraternitas Rosae Crucis, organització de la Rosa-Creu establerta als Estats Units
* Escacs aleatoris de Fischer (del seu nom en anglès Fischer Random Chess), variant del joc d'escacs proposada per Bobby Fischer
* Factor de risc cardiovascular, factor de risc amb incidència en una malaltia cardiovascular
* Capacitat funcional residual (del seu nom en anglès Functional Residual Capacity), volum d'aire present en els pulmons al final d'una expiració passiva
* Frame rate control, mètode de millora de la qualitat de color en pantalles TFT-LCD
* frc també és el codi ISO 639-3 del francès cajun, variant de la llengua francesa que es parla a Louisiana (Estats Units)
# Badia de Saleh

La Badia de Saleh (en indonesi Teluk Saleh) és la badia més gran de l'illa de Sumbawa, Indonèsia, situada aproximadament a la part central-nord. Fa 86 kilòmetres de llarg i 36 kilòmetres d'ample. A la desembocadura de la Badia de Saleh hi ha un illot anomenat Moyo, que es va formar en un procés geològic de fa uns 25.000 anys en el qual la Badia de Saleh va aparèixer com una conca de mar.

## Referències

* ↑ Merriam-Webster's geographical dictionary (anglès)
* ↑ «indahnesia.com - Volcanoes in Indonesia - Mount Tambora - Mount Tambora on Sumbawa - Discover Indonesia Online» (en anglès). Indahnesia - Discover Indonesia Online. Arxivat de l'original el 2021-04-11. [Consulta: 29 desembre 2020].
# Laagagcha

Laagagcha (àrab لعڭاڭشة) és una comuna rural de la província de Sidi Bennour de la regió de Casablanca-Settat. Segons el cens de 2014 tenia una població total de 13.748 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Steven De Neef

Steven De Neef (Asse, 16 de gener de 1971) és un exciclista belga, professional del 1997 al 2011. Actualment actua de director esportiu a l'equip Wanty-Groupe Gobert.

## Palmarès en carretera

* 1996
** 1r a la Volta a la província d'Anvers
* 2008
** 1r al Gran Premi de la vila de Pérenchies

## Palmarès en pista

* 2000
** Campió de Bèlgica en Òmnium
* 2003
** Campió de Bèlgica en Madison (amb Wouter Van Mechelen)
** Campió de Bèlgica en Derny
* 2004
** Campió de Bèlgica en Madison (amb Andries Verspeeten)

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# El Ninot (desambiguació)

Ninot és un mot que apareix a la toponímia de la Serra de Tramuntana per designar un penyal prominent, semblant a un Cavall Bernat però de dimensions més reduïdes. Hom troba els següents:
* El Ninot del Pujol, dalt de la possessió del Pujol, al camí que va a Fartàritx del Racó, al terme de Pollença
* El Ninot de Mortitx, vora el redol on el Torrent de Mortitx es comença a embarrancar
* El Ninot de la Clo, a la Clo, al peu del mirador del Colomer, a la carretera de Formentor
* Termes semblants:
** Cavall Bernat#Mallorca
** Frare
** Udró
** Pa de Figa

## Referències

* «El Ninot» al web ToponimiaMallorca.net
# Wallidan FC

El Wallidan Football Club és un club de futbol gambià de les ciutats de Banjul i Bakau.

## Palmarès

* Lliga gambiana de futbol:
** 1970, 1971, 1974, 1976, 1977, 1979, 1985, 1988, 1992, 1995, 2001, 2002, 2004, 2005, 2008
* Copa gambiana de futbol:
** 1971, 1972, 1973, 1974, 1976, 1977, 1978, 1981, 1984, 1986, 1987, 1988, 1991, 1992, 1993, 1994, 1998, 1999, 2001, 2002, 2003, 2004, 2008, 2015

## Referències

* ↑ Laos Sowe: First Man to Captain Gambia's Scorpions
* ↑ Fundació a rsssf.com
* ↑ «Gambia - List of Champions». rsssf.com. [Consulta: 24 març 2018].
* ↑ «Gambia - List of Cup Winners». rsssf.com. [Consulta: 24 març 2018].

## Enllaços externs

* Wallidan FC - Lloc web oficial
# La Mort heureuse

La Mort heureuse (literalment en català, "La mort feliç") és el nom de la primera novel·la de l'escriptor i filòsof francès Albert Camus. El tema existencialista de la novel·la és la "voluntat per ser feliç", la creació conscient de la felicitat pròpia, i la necessitat de temps (i diners) per aconseguir-ho. Presa gran part de la seva trama de les memòries de l'autor —incloent-hi el seu treball a la comissió marítima d'Algèria, el seu sofriment per la tuberculosi i els seus viatges per Europa—, Camus va escriure i corregir la novel·la entre 1936 i 1938, però després va decidir no publicar-la. És clarament la precursora de la seva obra més famosa: L'estranger, publicada el 1942. El protagonista de La Mort heureuse es diu Patricio Mersault, molt similar al nom del protagonista de L'estranger, Meursault; tots dos són francesos algerians que maten un home sense que importi gaire el fet. La Mort heureuse va ser publicada, finalment, el 1971, més de deu anys després de la mort de Camus.

## Trama

És una novel·la curta i està dividida en dues parts. La primera part, titulada "Mort natural", descriu la vida monòtona i buida de Patricio Mersault, amb el seu avorrit treball d'oficinista, i la seva relació poc important amb la seva núvia. Mersault aconsegueix conèixer el ric i invàlid Roland Zagreus, que li ensenya a Mersault una forma d'escapar: "Només es necessita temps per a ser feliç. Molt temps. La felicitat, també, consisteix a tenir gran paciència. I gairebé sempre ens passem la vida gastant temps per guanyar diners, quan hauríem d'estar gastant diners per guanyar temps". Mersault decideix, aleshores, matar Zagreus i quedar-se amb la seva fortuna, per així construir la seva felicitat.
La segona part, titulada "Mort conscient", relata el viatge que fa Mersault per tot Europa amb els diners de Zagreus. Viatjant en tren de ciutat en ciutat, no aconsegueix trobar la seva anhelada pau i decideix tornar a l'Alger, a viure en una casa al costat del mar amb tres joves amigues. Tots aquí tenen una sola fita: la recerca de la felicitat. Però Mersault necessita solitud. Es casa amb una bella dona a la qual no estima, compra una casa en un poble a prop de la platja, i s'hi muda sol. "A aquesta hora de la nit, la seva vida li semblava una cosa tan remota... Se sentia tan sol i indiferent envers tot i ell mateix que Mersault va sentir que per fi havia aconseguit allò que tant volia: que la pau que ara l'omplia naixés del pacient abandonament propi que havia seguit i aconseguit sense l'ajuda d'aquest càlid món tan disposat a negar-se-li sense ira." Greument malalt, Mersault va tenir una mort feliç.

## Referències

* ↑ Camus, Albert. La mort heureuse. París: Gallimard, 1991, p. 231. ISBN 9782070277896 [Consulta: 13 novembre 2013].

## Enllaços externs

* Crítica per Anatole Broyard, New York Times, 13 de juny de 1972, (anglès)
* Notes sobre La Mort heureuse Arxivat 2007-10-13 a Wayback Machine., per Bob Corbett, juliol 2001, (anglès)
# Conill de la Sierra Nevada de Santa Marta

El conill de la Sierra Nevada de Santa Marta (Sylvilagus sanctaemartae) és una espècie de conill del gènere Sylvilagus. És endèmic de Colòmbia, on viu a altituds d'aproximadament 330 msnm a la Sierra Nevada de Santa Marta i zones properes. Anteriorment era considerat una subespècie del conill del Brasil (S. brasiliensis). El seu nom específic, sanctaemartae, significa 'de Santa Marta' en llatí.

## Referències

* ↑ Ruedas, L «A new species of cottontail rabbit (Lagomorpha: Leporidae: Sylvilagus) from Suriname, with comments on the taxonomy of allied taxa from northern South America» (en anglès). Journal of Mammalogy, 98, 4, 2017, pàg. 1.042–1.059. DOI: 10.1093/jmammal/gyx048.
* ↑ Hershkovitz, Philip «Mammals of Northern Colombia, Preliminary Report No. 6: Rabbits (Leporidae), with Notes on the Classification and Distribution of the South American Forms» (en anglès). Proceedings of the United States National Museum, 100, 3.265, 1950, pàg. 327–375, figures 42-43. DOI: 10.5479/si.00963801.100-3265.327. ISSN: 00963801.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# 575
## Esdeveniments

* 2 de juny - Roma: Benet I és proclamat papa, onze mesos després de la mort del seu antecessor Joan III.
* 25 de desembre - Metz (Austràsia): Khildebert II, amb només 5 anys, és proclamat rei per l'assassinat del seu pare Sigebert I.
* Galícia: Els araucons són dominats pel rei visigot Leovigild.
* Sebaste (Capadòcia): La campanya militar persa del rei sassànida Cosroes I arriba a la ciutat, que és incendiada.
* Melitene (Capadòcia): Es lliura una gran batalla entre els romans d'Orient i els perses de Cosroes I que es resol a favor dels primers, amb la retirada precipitada dels exèrcits del rei.
* Kanat dels Turcs Occidentals (Àsia central): Tardu succeeix el seu pare Istami com a yabghu dels turcs occidentals.

## Naixements

* Capadòcia: Heracli, emperador romà d'Orient. (m. 641)

## Necrològiques

* Vitry (Austràsia): Sigebert I, rei merovingi, assassinat.
* Kanat dels Turcs Occidentals (Àsia central): Istami, primer yabghu dels turcs occidentals.
* Jerusalem: Macari II, patriarca de la ciutat.

## Referències

* ↑ Bobodzhan Gafurovich Gafurov, Central Asia: Pre-historic to Pre-modern Times, Volume 1, Shipra Publications, 2005, ISBN 978-81-7541-244-6, p. 328.
* ↑ Demolon, Pierre; Rouche, Michel. Histoire de Douai (en anglès). Westhoek-Editions, 1985, p. 15.
# Yanbo

Yanbo, Yambo, Yanbu (àrab: ينبع, Yanbuʿ; antigament Yanbu al-Bahr, ‘font de la mar’ i Sharm Yanbu, ‘badia de Yanbu’, amb una vila interior coneguda com a Yanbu al-Nakhl, ‘Yanbu de les Palmeres’), és un port de la mar Roja, a l'Aràbia Saudita, província de Medina a uns 350 km al nord de Jiddah. La població el 2004 era de 188.430 habitants, una gran part emigrants asiàtics o d'altres llocs. Avui dia és terminal de petroliers, i té una refineria de petroli i altres plantes petroquímiques, sent el segon port del país després de Jeddah i és considerada el port de Medina (a 160 km a l'est). La ciutat gaudeix d'un aeroport internacional (obert el 2009). Hi ha també una base naval militar anomenada al-Minhalapin. El nom podria derivar de yanbu (pous) pels nombrosos pous existent als penya-segats marítims de Radwa.

## Història

Es creu que és la ciutat anomenada Iambia Köme per Claudi Ptolemeu. Abans de l'islam era el centre del culte al déu Suwa. Fou conquerida per Mahoma que hauria dirigit la pregària a la mesquita de la ciutat, que aleshores era la llar dels Banu Djuhayna. Estava defensada per una poderosa fortalesa; la vida era agradable i fàcil mercès a les nombroses palmeres; alguns geògrafs esmenten mines d'or no gaire lluny (a mig camí d'al-Marwa, potser una vila anomenada Dhu l-Marwa al uadi Kura); també s'esmenten lluites entre xiïtes i sunnites; va acabar substituint a al-Djar com a port de Medina.
Qatada ibn Idrís, l'ancestre dels xerifs de la Meca, va néixer a Yanbu el 1145/1146; la ciutat, on tenia una fortalesa, li va servir de base per la conquesta de la Meca el 1202. El 1503 hi havia un emir a Yanbu, dependent del xerif. El 1583 els otomans van restaurar la fortalesa. El 1807 el viatger català Alí Bei va passar per Yanbo i va descriure tant l'emmurallada Ienboa lo Bahar o de la mar, com l'enjardinada ciutat de Ienboa en Nahal o de les palmeres. El 1816 hi va desembarcar Ibrahim Paixà d'Egipte per lluitar contra els wahhabites i li va servir de punt de sortida per marxar contra al-Diriyya. El 1819 l'anglès F. Forster descriu Yanbu com un port miserable; la població vivia del comerç entre Medina i la ciutat de Suez.
A l'inici del segle XX comptava amb quatre o cinc mil habitants però aviat va baixar a 1.500 quan es va obrir el ferrocarril del Hijaz i només augmentava als moments que hi arribaven pelegrins. L'acollida de pelegrins (i la seva sortida) i la venda de dàtils foren la seva base econòmica fins avançat el segle xx. El 1975 el rei va ordenar crear una ciutat industrial a Yanbu i una d'idèntica Jubayl, al golf Pèrsic; llavors va fer un ràpid desenvolupament i el 1993 superava els 40.000 habitants.

## Referències

* Almirallat britànic, Western Arabia and the Red Sea, Londres, 1930.
* Enciclopèdia de l'Islam, XI, 305 i 306.
# Arsínoe (desambiguació)

«Arsínoe» té aquests significats:
* Mitologia:
** Arsínoe, filla de Fegeu i casada amb Alcmeó
** Arsínoe, filla de Leucip i mare d'Asclepi
* Biografies:
** Arsínoe I (300 aC-?), reina d'Egipte vers 284 aC-274 aC
** Arsínoe II (vers 316 aC- vers 250 aC), reina d'Egipte, Macedònia i Tràcia.
** Arsínoe III (246 aC-205 aC), reina d'Egipte, filla de Ptolemeu III Evergetes I i de Berenice II.
** Arsínoe IV, reina d'Egipte el 48 aC
** Arsínoe de Cirene (segle iii aC), muller del rei Magas de Cirene
** Arsínoe de Macedònia, (367 aC-?), mare de Ptolemeu I Sòter
* Toponímia:
** Arsínoe (Egipte), ciutat egípcia antiga prop de Suez
** Arsínoe (Cocodrilòpolis), nom de la ciutat de Cocodrilòpolis en temps dels làgides
** Arsínoe (Xipre), nom d'almenys tres antigues ciutats de Xipre
** Arsínoe (Cirenaica), antiga ciutat de Cirenaica
** Arsínoe, ciutat d'Etòlia, antiga Conope
** Arsínoe (Cilícia), ciutat antiga de Cilícia